ST2 suteikia papildomos informacijos apie paciento būklę ir leidžia sumažinti mirties, pakartotinos hospitalizacijos riziką ūminiu bei lėtiniu širdies nepakankamumu sergantiems pacientams, kartu sumažinti ligoninės ir valstybės ekonominę naštą. Širdies nepakankamumas yra pagrindinė vyresnių nei 65 m. pacientų hospitalizavimo priežastis. 25 proc. išrašytų pacientų pakartotinai hospitalizuojami po 30 d., 44 proc. – po 60 d. ir 50 proc. – po 6 mėn. Atlikus ST2 tyrimą prieš išrašant pacientą iš ligoninės ir nustačius didesnes nei „slenkstinė“ ST2 vertes, galima 17,3 proc. sumažinti pakartotinos hospitalizacijos poreikį ir 17,6 proc. – mirštamumą per 30 d. laikotarpį.